ठेका मजदूरों ने त्रिपक्षीय समझौते को लागू करने की मांग उठाई
पीटीपीएसके फुटबॉल मैदान में साेमवार को ठेका मजदूरों की बैठक हुई। जिसमें प्रमुखता से मांग उठायी गई कि 20 अक्टूबर 2014 को ठेका मजदूरों के साथ हुए त्रिपक्षीय समझौते को अविलंब लागू किया जाए। इस दौरान मजदूर नेता ललन सिंह ने कहा कि आंदोलन के बाद 20 अक्टूबर को निगम मुख्यालय में ठेका मजदूरों को प्राथमिकता देने के साथ स्थायी नियुक्ति प्रक्रिया चालू करने की बात कही गयी थी।
तीन महीने का वक्त प्रबंधन ने लिया था। लेकिन 15 महीने बीत जाने के बाद भी इस पर पहल नही की गयी। श्रमिकों को सीधे भुगतान का लाभ भी अब तक नही दिया गया। जिससे मजदूरों में काफी असंतोष व्याप्त है। सरकार के एक वर्ष पूरे होने जा रहे हैं। सरकार क्रेडिट कार्ड जारी करने में लगी है। लेकिन मजदूरों के हितों की चिंता नही कर रही। बैठक के दौरान कहा गया कि मजदूरों के भीतर आक्रोश पनप रहा है।
अब मजदूर बाध्य होकर 16 जनवरी 2016 से हक और अधिकार के लिए आंदोलन शुरू करेंगे। अध्यक्षता संजीव सिंह ने की। मौके पर हबीब अंसारी, अजीत सिंह, विनोद कुमार, सिद्धेश्वर महतो, ज्ञानी महतो, फुलचंद मुंडा, अजंता साव, मो. फरीद अंसारी, महावीर महतो, प्रदीप ठाकुर, राजेन्द्र मुंडा, जगदीश महतो, भुवनेश्वर सिंह, चरका महताे, गोपाल सिंह, गोपीनाथ महतो आदि कई मजदूर उपस्थित थे।
hin_Deva hin_Deva hin_Deva awa_Deva